Vec C‑566/16
Dávid Vámos
proti
Nemzeti Adó‑ és Vámhivatal Fellebbviteli Igazgatósága
(návrh na začatie prejudiciálneho konania,
ktorý podal Nyíregyházi Közigazgatási és Munkaügyi Bíróság)
„Návrh na začatie prejudiciálneho konania – Spoločný systém dane z pridanej hodnoty – Smernica 2006/112/ES – Články 282 až 292 – Osobitná úprava pre malé podniky – Úprava oslobodenia od dane – Povinnosť zvoliť si uplatňovanie osobitnej úpravy počas referenčného kalendárneho roka“
Abstrakt – Rozsudok Súdneho dvora (piata komora) zo 17. mája 2018
Harmonizácia daňových právnych predpisov – Spoločný systém dane z pridanej hodnoty – Osobitná úprava pre malé podniky – Úprava oslobodenia od dane – Možnosť zdaniteľnej osoby zvoliť si uplatňovanie tohto režimu – Vnútroštátna právna úprava podmieňujúca priznanie tohto režimu výkonom tejto možnosti zo strany zdaniteľnej osoby v rovnakom čase ako oznámila začatie vykonávania svojich činností – Prípustnosť – Zdaniteľná osoba, ktorá spĺňa vecné podmienky na priznanie oslobodenia od dane – Neexistencia vplyvu
(Smernica Rady 2006/112, hlava XII, kapitola 1 oddiel 2)
Právo Únie sa má vykladať v tom zmysle, že nebráni vnútroštátnej právnej úprave, ktorá vylučuje uplatnenie osobitnej úpravy zdaňovania DPH stanovujúcej oslobodenie od dane pre malé podniky – prijatej v súlade s ustanoveniami hlavy XII kapitoly 1 oddielu 2 smernice Rady 2006/112/ES z 28. novembra 2006 o spoločnom systéme dane z pridanej hodnoty – na zdaniteľnú osobu, ktorá spĺňa všetky vecné podmienky, ale ktorá si neuplatnila možnosť zvoliť si uplatňovanie tejto úpravy v tom istom čase, ako oznámila daňovému úradu začatie výkonu svojej hospodárskej činnosti.
(pozri bod 55 a výrok)